**Merila za dodelitev statusa športnika**

**Opredelitev športnih dosežkov**

Kandidate se na podlagi športne uspešnosti razvrsti v statuse A, B in C. Za določitev statusov so izdelana merila, po katerih nacionalne panožne zveze določijo status posameznega kandidata športnika.

***Status A:***

* vsi kategorizirani športniki OKS - ZSZ oziroma tisti, ki so v času do izvedbe prvega kroga izbirnega postopka dosegli rezultat, ki je skladno s kriteriji OKS pogoj za pridobitev naziva kateg. športnika.
* individualni športi: športniki, ki v olimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 1. do 5. mesta v svoji disciplini in svoji starostni kategoriji, ter rekorderji ali športniki, ki dosegajo uvrstitve od 1. do 5. mesta na razvrstitveni lestvici nacionalnih panožnih športnih zvez, ali mednarodno priznane športne dosežke, ki jih ovrednoti nacionalna panožna športna zveza
* ekipni športi: športniki, ki so člani državnih reprezentanc v olimpijskih športih oziroma jih nacionalna panožna športna zveza razglasi za zelo perspektivne mlade igralce.

***Status B*:**

* individualni športi:
- športniki, ki v neolimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 1. do 3. mesta v svoji disciplini in svoji starostni kategoriji, ter rekorderji ali športniki, ki dosegajo uvrstitve od 1. do 3. mesta na razvrstitveni lestvici in mednarodno priznane športne dosežke, ki jih ovrednoti nacionalna panožna športna zveza,
- športniki, ki v olimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 6. do 10. mesta v svoji disciplini in svoji starostni kategoriji, ter rekorderji ali športniki, ki dosegajo uvrstitve od 6. do 10. mesta na razvrstitveni lestvici nacionalnih panožnih športnih zvez, ali mednarodno priznane športne dosežke, ki jih ovrednoti nacionalna panožna športna zveza.
* ekipni športi:
- športniki, ki so člani državnih reprezentanc v neolimpijskih športih oziroma jih nacionalna panožna športna zveza razglasi za zelo perspektivne mlade športnike,
- športniki, ki so v olimpijskih športih na uradnih državnih prvenstvih nacionalnih panožnih zvez državni prvaki.

***Status C*:**

* individualni športi, ekipni športi: športniki, ki so v rednem procesu treniranja in tekmujejo v ligaškem sistemu uradnih tekmovalnih sistemih nacionalne panožne športne zveze za naslov državnega prvaka v svoji starostni kategoriji. Prednost imajo kandidati iz športov, uvrščenih v prve štiri razrede kriterijev Ministrstva za šolstvo znanost in šport - Urada za šport.